Назарбаев зияткерлік мектебі МС Сайлаубек туралы жазылған оқулыққа түсінік берді
DATE: 13:08, 20 Ақпан 2018 | GMT +5
TITLE: Назарбаев зияткерлік мектебі МС Сайлаубек туралы жазылған оқулыққа түсінік берді
URL: https://kaz.inform.kz/news/nazarbaev-ziyatkerlik-mektebi-ms-saylaubek-turaly-zhazylgan-okulykka-tusinik-berdi_a3160171/
META: DATE: 13:08, 20 Ақпан 2018 | GMT +5
TOTAL WORDS: 140
AUTHOR(S):
TEXT: «Аталған «Қазақ тілі» жинағының құрастырылуына және басылып шығуына «Назарбаев зияткерлік мектептері» дербес білім беру ұйымының қатысы жоқ. Кітап жекеменшік жолмен шығарылған. Аталған мазмұндағы тест тапсырмалары зияткерлік мектептерге түсу үшін конкурстық іріктеуде қолданылмайды, » - деді «Назарбаев Зияткерлік мектептері» Дербес білім беру ұйымы Педагогикалық өлшеулер орталығы директорының орынбасары Айдана Шилібекова. Айта кетсек, бұған дейін өзінің фейсбук парақшасында Киікбай Жақыпұлы есімді қолданушы «Масқара! Назарбаев мектебіне түсу үшін арналған сұрақтардың ішінде Сайлаубекті білу керек! Айтарым жоқ. не болып кетті!» деген жазбамен видео қалдырған болатын. Видеода Қазбек Сағидолда мен Серікболсын Дүйсембай атты авторлардың жазған кітаптарында МС Сайлаубек туралы мәлімет пен тест сұрағы берілген. «Қазақ тіліне Назарбаев мектебіне дайындалатын кітап. Ішінде 75-ші бетте Сайлаубек туралы айтылған. Неге қазақтың басқа тұлғалары жайлы айтылмайды. Соншалықты ол не еңбек сіңірді», - делінген видеода. Видеода аталған оқулықтың алғашқы беттерінде «Назарбаев зияткерлік мектептеріне түсушілерге арналған тест тапсырмалары жинағы» деп жазылған
